[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 19.3.2009

COM(2009) 127 окончателен

2009/0041 (CNS)

Предложение за

РЕГЛАМЕНТ НА СЪВЕТА

за изменение на Регламент (EO) № 2115/2005 на Съвета oт 20 декември 2005 г. за установяване на план за възстановяването на черната писия в рамките на Организацията за риболов в северозападната част на Атлантическия океан

(представена от Комисията)

ОБЯСНИТЕЛЕН МЕМОРАНДУМ

С Регламент (EO) № 2115/2005 на Съвета oт 20 декември 2005 г. се цели въвеждането в законодателството на Общността на план за възстановяването на черната писия, приет от Организацията за риболов в северозападната част на Атлантическия океан (NAFO).

Планът за възстановяването се преразглежда редовно от NAFO.

На годишната си среща през 2007 г., проведена в Лисабон, Португалия NAFO прие някои изменения на плана за възстановяването. Бяха приети следните изменения:

- засилени мерки за отчитане на улова и

- допълнителни мерки за контрол за подобряване на инспекциите в морето на кораби, влизащи в зоната на NAFO или напускащи зоната.

Тези изменения бяха приети с подкрепата на Общността след консултации с държавите-членки, засегнатите промишлени предприятия и неправителствените организации.

Мерките са временно въведени в законодателството на Общността с Регламент (EO) № 40/2008 на Съвета oт 16 януари 2008 г. и Регламент (EO) № 43/2009 на Съвета oт 16 януари 2009 г. за установяване на възможностите за риболов на определени рибни запаси и групи от рибни запаси за 2008 г и за 2009 г. и свързаните с тях условия, приложими във водите на Общността и за корабите на Общността във води, които подлежат на ограничения на улова.

Тези изменения са задължителни и следователно подлежат на въвеждане в правото на Общността на по-дългосрочна основа.

Целта на това предложение е да въведе необходимите изменения в Регламент (ЕО) № 2115/2005 на Съвета.

Предложението е от изключителната компетентност на Общността. Следователно принципът на субсидиарност не се прилага.

Предложението няма отражение върху бюджета на Общността.

Правното основание на предложението е член 37 от Договора за ЕО.

С настоящето Съветът се приканва да приеме това предложение възможно най-бързо.

2009/0041 (CNS)

Предложение за

РЕГЛАМЕНТ НА СЪВЕТА

за изменение на Регламент (EO) № 2115/2005 на Съвета oт 20 декември 2005 г. за установяване на план за възстановяването на черната писия в рамките на Организацията за риболов в северозападната част на Атлантическия океан

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 37 от него,

като взе предвид предложението на Комисията[1],

като взе предвид становището на Европейския парламент[2],

като има предвид, че:

(1) С Регламент (ЕО) № 2115/2005 на Съвета за установяване на план за възстановяването на черната писия в рамките на Организацията за риболов в северозападната част на Атлантическия океан[3], се въвежда план за възстановяването на черната писия, приет от Организацията за риболов в северозападната част на Атлантическия океан (наричана по-долу „NAFO“).

(2) На своята 29-та годишна среща, състояла се през септември 2007 г., NAFO прие някои изменения на плана за възстановяване. Измененията се отнасят до засилени мерки за отчитане на улова и допълнителни мерки за контрол, чиято цел е подобряване на инспекциите в морето на кораби, влизащи в регулаторната зона на NAFO или напускащи тази зона.

(3) Необходимо е следователно да се измени Регламент (ЕО) № 2115/2005 на Съвета с цел да се въведат измененията на плана за възстановяване.

ПРИЕ НАСТОЯЩИЯ РЕГЛАМЕНТ:

Член 1

Регламент (ЕО) № 2115/2005 на Съвета се изменя както следва:

1. Добавя се следният член 5a:

„Член 5aВлизане в регулаторната зона на NAFO

1. Риболовните кораби, посочени в член 5, параграф 1 могат да влязат в регулаторната зона на NAFO, за да ловят черна писия, само при условие, че:

а) имат по-малко от 50 тона улов на борда или

б) се съобразяват с процедурата, установена в параграфи 2, 3 и 4.

2. Когато на борда на риболовния кораб има улов от води извън регулаторната зона на NAFO с тегло 50 тона или повече, той съобщава в секретариата на NAFO с електронно съобщение или по факса най-късно 72 часа преди влизането в регулаторната зона на NAFO:

- количеството на улова, задържан на борда,

- мястото (географска ширина и дължина), от което капитанът на кораба смята да започне риболовната дейност и

- прогнозирания час на пристигане в това място.

3. Ако след уведомяването по параграф 2 инспектиращ кораб съобщи за намерението си да извърши инспекция, той съобщава на съответния риболовен кораб координатите на мястото за среща на двата съда, където да се извърши инспекцията. Мястото за среща се намира на не повече от 60 морски мили от мястото, от което капитанът на риболовния кораб смята, че корабът му може да започне да извършва риболов.

4. Риболовният кораб, посочен в параграф 2 може да извършва риболовна дейност в следните случаи:

а) ако получи уведомление за тази цел от секретариата на NAFO;

б) ако след инспекцията, извършена в съответствие с параграф 3, бъде информиран от инспектиращия кораб, че може да започне да извършва риболов;

в) ако инспектиращият кораб не е започнал инспекцията в срок от три часа след пристигането на риболовния кораб на мястото за среща, определено в съответствие с параграф 3;

г) ако не получи съобщение от секретариата на NAFO или от инспектиращ кораб до влизането си в регулаторната зона на NAFO, че инспектиращ кораб възнамерява да извърши инспекция в съответствие с параграф 3.“

2. Член 6 се изменя както следва:

а) В параграф 1, буква б) се заменя със следното:

„б) количества черна писия на всеки пет дни, включително липса на улов. Този доклад се предава за първи път не по-късно от края на десетия ден след датата на влизане на кораба в подзона 2 и участъци 3KLMNO на NAFO.

б) Параграфи 2 и 3 се заменят със следното:

„2. При получаването на докладите, предвидени в параграф 1, държавите-членки ги предават на Комисията. Последната незабавно препраща доклада, предвиден в параграф 1, буква б), в секретариата на NAFO.

3. Когато се счете, че уловът на черна писия, съобщен в съответствие с параграф 2, е изчерпал 75 % от квотата, предоставена на съответната държава-членка, капитаните предават посочените в параграф 1, буква б) доклади на всеки три дни.“

Член 2

Настоящият регламент влиза в сила на седмия ден след публикуването му в Официален вестник на Европейския съюз .

Настоящият регламент е задължителен в своята цялост и се прилага пряко във всички държави-членки.

Съставено в Брюксел на […] година.

За Съвета

Председател

[1] ОВ С, г., стр. .

[2] ОВ С, г., стр. .

[3] ОВ L 340, 23.12.2005 г., стр. 3.